Христо Ясенов
Мълвата

chitanka.info

Изпървом е загадъчна и чужда —

зачената в ненавист и омрази.

Но в погледа на гузните думбази

започва тя надежди да събужда.

Безгласен отзвук всякъде намира

и става вече не така миражна —

и най-подир във пресата продажна

тя става факт — и вкеси го разбира.

Тя болшевиките стократно поразява,

убива Троцки, Петроград превзема,

надува се — и става по-голема —

та ако щеш — и Ленина пленява.

Теши ги ти, о, гостенко нечиста,

сто образа в едничък миг приела.

Ала защо си толкова несмела

пред истината светла и лучиста?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.